stanford-oval/wikipedia huggingface dataset:
Meri-Karjala

Meri-Karjala on Karjalan historiallisen maakunnan (keltainen alue) eteläisin osa sijaiten Kymenlaakson (musta raja) etelä- ja kaakkoisosassa
Meri-Karjala (myös Merikarjala) on Suomenlahden rannikolla oleva Karjalan historiallisen maakunnan osa Kymenlaakson etelä- ja kaakkoisosassa, Uudenmaan historiallisen maakunnan ja Venäjän välissä. Tämä Suomen kaakkoisin alue on Pyhtäätä lukuun ottamatta sama kuin Kotkan–Haminan seutukunta.
Meri-Karjala käsitti vuoteen 1940 saakka myös rannikkoalueen Virolahdelta eli Rautalanselältä Siestarjoelle (Rajajoki) ja Suomenlahden ulkosaaret.
Meri-Karjalan kunnat

| --- | --- |
: Hamina (kaupunki)
: Kotka (kaupunki)
: Miehikkälä
: Virolahti
Meri-Karjalan kunnat > Entiset kunnat

Kotkaan liitetyt
| --- | --- |
: Haapasaari vuonna 1973
| --- | --- |
: Karhula (kauppala) 1977
: Kymi 1977
Haminaan liitetty
| --- | --- |
: Vehkalahti vuonna 2003
Meri-Karjalan kielimuodot

Merikarjalaa ja itäisen Suomenlahden itämerensuomalaisia kielimuotoja suunnilleen Kymijoen ja Suursaaren rajaamalta vyöhykkeeltä itään on tarkoituksenmukaista tarkastella kokonaisuutena. Länsi-Kannaksen murteilla eli Merikarjalan ydinalueella on läheinen historiallinen ja maantieteellinen yhteys Inkerinmaan ja Koillis-Viron kielimuotoihin, etenkin inkeroiseen ja viron koillismurteisiin.
Aiheesta muualla

Suutari, Pekka (toim.) 2022: Merikarjala – Suomenlahden rannikon kulttuurinen kohtauspaikka. Viipurin Suomalaisen Kirjallisuusseuran toimitteita 24. Viipurin Suomalainen Kirjallisuusseura ry.
Mikontalo

Mikontalon seinää ennen peruskorjausta.
Mikontalo Insinöörinkadulta katsottuna.
Mikontalo on Tampereen seudun opiskelija-asuntosäätiön suuri opiskelija-asuntola Tampereen Hervannassa osoitteessa Insinöörinkatu 60. Mikontalo on suosittu asuinpaikka Tampereen teknillisen yliopiston opiskelijoiden keskuudessa sen halpojen vuokrien ja yliopiston läheisyyden takia.
Mikontalo rakennettiin vuosina 1978–1980. Siinä on neljä rappua, joissa kussakin on 12 asuinkerrosta. Alun perin kaikkien rappujen valmistuttua talossa oli 768 asuntopaikkaa. Talon pohjakerroksessa on yhteiset saunatilat, TV-huone, pesutupa ja kuntosali. Asunnoissa on kaapeli-tv ja kiinteä Internet-yhteys.
Mikontalossa on 28–28,5 neliömetrin yksiöitä, 54,5–70,5 neliömetrin 2–3 hengen soluhuoneistoja sekä yksin asuville ja perheille tarkoitettuja 52 neliömetrin kaksioita.
Peruskorjaus

Kesäkuussa 2007 aloitettiin Mikontalon peruskorjaustyöt talon D-portaasta. Työt etenivät vaiheittain järjestyksessä. A-porras valmistui viimeisenä kesällä 2009. Remontin jälkeen asunnoissa on muun muassa ranskalaisia parvekkeita ja uudet peilikaapit eriöissä. Peruskorjauksen myötä myös asuntojen vuokrat kohosivat. Asuntojen pohjakaavauudistuksen jälkeen asuinpaikkojen määrä väheni 648:aan. Remontin yhteydessä Mikontalon ikkunoiden punaiset, oranssit, keltaiset ja ruskeat koristelistat maalattiin kaikki sinertävän harmaiksi.
Mikontalolights

Mikontalolights oli vuoden 2007 lopulla teekkareiden ekskursiokerho TEA-clubin järjestämä tapahtuma, jossa tuolloin remontoitavana oleva D-porras muutettiin interaktiiviseksi, moniväriseksi grafiikka-alustaksi. Alustaa käytettiin muun muassa Tetriksen pelaamiseen ja opiskelijoiden tekemien demojen näyttämiseen.
Tapahtumassa hyödynnettiin Mikontalon D-portaan Insinöörinkadun puoleisia ikkunoita, joista kukin vastasi yhtä pikseliä. "Näytön" resoluutioksi muodostui täten 9 × 11. Värejä oli käytössä 32 tai 64 ohjainohjelmiston takia, vaikka kunkin ikkunan taakse sijoitetut led-valaisimet olisivat pystyneet toistamaan yli 16 miljoonaa väriä.
Varsinainen yleisötapahtuma järjestettiin 4. joulukuuta 2007, ja sitä ennen alustaa luonnollisesti testattiin muutaman päivän ajan. Tapahtuman tavoitteena oli saada TTY:lle ja teekkarikulttuurille maailmanlaajuista näkyvyyttä. Tapahtuma oli myös TTY:n 42. juhlavuoden näkyvin hanke.
Aiheesta muualla

Kuvia tai muita tiedostoja aiheesta Mikontalo Wikimedia Commonsissa
TOASin sivu Mikontalosta (Arkistoitu – Internet Archive)
Mikontalo Googlen Mallinnusvarastossa (Arkistoitu – Internet Archive)
Mikontalo Skyscrapers.com -sivustolla
300° panoraamakuva Mikontalon katolta.
Mourade Zeguendi

| Mourade Zeguendi |
| --- | --- |
 Zeguendi Brysselissä huhtikuussa 2009.
Henkilötiedot
Syntynyt: 30. lokakuuta 1980 (ikä 43)  Saint-Josse-ten-Noode, Belgia
Ammatti:  näyttelijä
Näyttelijä
Aktiivisena:  2001–
Merkittävät roolit:  Momo (Melting Pot Café) Mounir (Les barons)
Aiheesta muualla
IMDb 
Mourade Zeguendi (s. 30. lokakuuta 1980, Saint-Josse-ten-Noode, Belgia) on belgialainen näyttelijä ja koomikko. Hänellä on marokkolaiset sukujuuret.
Ura

Zeguendi aloitti näyttelemisen vuonna 1999 teatterissa ja esiintyi myöhemmin 2000-luvun alussa lyhytelokuvissa. Sittemmin vuodesta 2007 lähtien hän on tehnyt elokuvarooleja Taxi 4 elokuvan myötä. Seuraavana vuonna Zeguendilla oli pieni rooli Jean-Claude Van Dammen elokuvassa JCVD, sekä vierasrooli komediasarjassa Melting Pot Café.
Modesty Blaise (sarjakuvahahmo)

Modesty Blaise as depicted on the cover of Cobra Trap (design by Hugh Adams)
Modesty Blaise on Peter O'Donnellin luoman samannimisen sarjakuva- ja kirjasarjan päähenkilö. Modesty esiintyi ensi kertaa sidekickinsä Willie Garvinin kanssa tarinassa La Machine vuonna 1963.
Ominisuuksia

Modesty on 168 cm pitkä ja painaa n. 54 kg. Hänellä on tummat piirteet, vaalea ruskea ihonväri sekä tummansiniset silmät.
Modestyllä on Willien tapaan kehittinyt huumorintaju, mutta myös kyky osallistua lapsenomaisiin leikkeihin ja hassutteluihin. Hän on yleisesti ottaen mutkaton ja rento lukuun ottamatta tositoimia vaativia tilanteita. Modestylla on lukuisia miespuolisia kumppaneita kaikista yhteiskuntaluokista, mutta Willie Gavin on hänen elämänsä läheisin ihminen aivan kuin hän on Willielle, joka pitää Modestya jopa taikakalunaan ja ihailee häntä valtavasti.
Modesty Blaise on vahva, muttei valtavan lihaksikas. Hänen jalkapohjansa ovat kovettuneet pysyvästi, sillä hänellä ei ollut lapsuudessaan koskaan kenkiä ja hän yhä aikuiselämässään nauttii toisinaan vaelluksista ilman kenkiä. Modesty nukkuu aina alasti, sillä lapsuudessaan hän joutui aina nukkumaan pukeissa, varuillaan ja valmiina taistelemaan tai pakenemaan. Hänellä on Lontoon kattohuoneistossaan erityinen huone timantinhiontaharrastustaan varten. Modesty puhuu useita kieliä mukaan lukien englantia, arabiaa, ranskaa, saksaa ja espanjaa.
Modestyllä on vahva taju oikeasta ja väärästä, joka pohjaa enemmän hänen oikeudentajuunsa kuin lakiin. Vaikka hän välttää käyttämästä kuolettavaa voimaa, ei hän epäröi tappaa, jos kokee sen välttämättömäksi.
Willie ja Modesty molemmat polttavat Gauloiseja.
"kongo" eli yawara
Moduuli

Moduuli on itsenäinen osa, jollaisista voidaan koota erilaisia kokonaisuuksia. Moduuleista koostuva kokonaisuus on modulaarinen.
Moduuli tarkoittaa seuraavia asioita:
moduuli, avaruusaluksen itsenäiseksi yksiköksi irroitettava osa
moduuli, teollisen tuotantoprosessin osa
moduuli, psykologian käsite, mentaalisen prosessin osa
moduuli, roolipelin skenaario
CA-moduuli,  television lisälaite salauksenpurkuun
moduulirekka, puoliperävaunullisen kuorma-auton ja perävaunun yhdistelmä.
Matematiikassa moduli tarkoittaa seuraavia asioita:
moduli, abstraktin algebran käsite
yksinkertainen moduli, lineaarialgebran käsite
puoliyksinkertainen moduli, lineaarialgebran käsite
moduli, funktioteorian käsite
moduli, ryhmien esitysteorian käsite
modulimuoto, funktioteorian käsite.
Rakennustekniikassa moduuli tarkoittaa seuraavia asioita:
kimmomoduuli, elastisuusmoduuli tai Youngin moduuli, rakenteiden lujuusopin termi
moduulimitta, rakennusosien mitoituksen perusyksikkö
moduuli tai kaanon, ihmisruumiin mittasuhteisiin perustuva mittayksikkö: ks. Vitruviuksen mies, Modulor, Canon 60
Tietotekniikassa moduuli tarkoittaa seuraavia asioita:
Pelimoduuli (ROM-moduuli), tallennusväline, jossa muovikuoren sisällä on ROM-muistia
moduuli, tietokoneohjelman toiminnallinen osio
moduulitiedosto, tietokoneen tiedostomuoto (.mod).
Konetekniikassa moduuli tarkoittaa seuraavia asioita:
Moduuli, hammasrattaan metristä mittaa, joka kertoo hammasrattaan jaosta ja koosta.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Moduuli”, voi hakea sivunnimihaulla, laajalla sivunnimihaulla tai tekstihaulla.
Muharrem Demirok

| Muharrem Demirok |
| --- | --- |
 Demirok vuonna 2023
Keskustapuolueen puheenjohtaja
 2. helmikuuta 2023–  
Edeltäjä:  Annie Lööf
Valtiopäiväedustaja
 Itä-Götanmaan vaalipiiri 2022–  
Henkilötiedot
Koko nimi:  Muharrem Daniel Demirok
Syntynyt: 1976 Huddinge, Ruotsi
Lapset:  3
Tiedot
Puolue:  Keskustapuolue
Koulutus:  Linköpingin yliopisto
Muharrem Demirok (s. 1976 Huddinge) on ruotsalainen Keskustapuolueen poliitikko ja puheenjohtaja helmikuusta 2023. Hän on istunut valtiopäivillä vuodesta 2022.
Yksityiselämä

Demirok on turkkilaistaustainen ja hänellä on Turkin sekä Ruotsin kaksoiskansalaisuus. Hän maksoi 50 000 kruunua Turkille, jotta hänen ei täytynyt käydä asepalvelusta. Tammikuussa 2023 hän ilmoitti aikovansa luopua Turkin kansalaisuudesta.
Demirok on saanut vuosina 1995 ja 1999 tuomion pahoinpitelystä. Ensimmäisessä oli kyse tappelusta hänen ollessaan lukiossa ja toisessa opiskelijabileissä.
Demirok on opiskellut valtio-oppia Linköpingin yliopistossa. Hän asuu Linköpingissä vaimonsa Saran kanssa ja heillä on kolme lasta.
Aiheesta muualla

Kuvia tai muita tiedostoja aiheesta Muharrem Demirok Wikimedia Commonsissa
Muharrem Demirok Ruotsin valtiopäivien verkkosivuilla (ruotsiksi)
Muharrem Demirok Ruotsin keskustapuolueen verkkosivuilla (Arkistoitu – Internet Archive) (ruotsiksi)
| 0 | 1 | 2 | 3 |
| --- | --- | --- | --- |
|  | Edeltäjä: Annie Lööf | Keskustapuolueen puheenjohtaja 2023– | Seuraaja: nykyinen |
Modesto and Empire Traction

Modesto and Empire Traction (AAR-lyhenne: MET) on yhdysvaltalainen Kaliforniassa toimiva Class III-luokan rautatie. Rautatien päälinja on noin kahdeksan kilmoterin mittainen ja johtaa Modestosta Empireen. Lisäksi siihen kuuluu noin 50 kilometrin mittainen teollisuusraideverkosto Beard Industrial Park -teollisuusalueella. Yhtiötä hallinnoi Beard Land & Investment Company. Liikenne koostuu pääasiassa alueen viiniteollisuuteen liittyvistä tuotteista.
Yhdysliikenneasemat

Modesto: Union Pacific
Empire: BNSF Railway
Vetokalusto

10 kpl GE 70-ton-vaihtovetureita, numerot 600-608 ja 613. Valmistettu vuosina 1947-1955.
2 kpl EMD SW1500-vetureita. numerot 1500 ja 1501. Valmistettu vuonna 1968 Southern Pacific-yhtiölle.
Aiheesta muualla

Modesto & Empire Traction Railway
Mikael Kurki

| Mikael Kurki |
| --- | --- |

Henkilötiedot
Syntynyt: 13. tammikuuta 1987 (ikä 37) Helsinki, Suomi
Kansalaisuus:   Suomi
Jääkiekkoilija
Lempinimi:  Jimmy
Pelipaikka:  puolustaja
Maila:  vasen
Pituus:  179 cm
Paino:  85 kg
Pelaajaura
Pääsarjaura:  2005–2020
Seurat:  Blues (SML) Karlskrona HK (Allsv.) KooKoo (SML) KRIF Hockey (Ruotsi I) HC Gherdëina (AlpsHL)
Mikael Kurki (s. 13. tammikuuta 1987 Helsinki) on suomalainen entinen jääkiekkopuolustaja. Hän pelasi urallaan SM-liigaa Espoo Bluesissa ja KooKoossa yhteensä 340 runkosarjaottelua tehopistein 10+35=45 ja 63 playoff-ottelua tehopistein 2+7=9. Kurki oli voittamassa Bluesissa SM-hopeaa vuosina 2008 ja 2011. Hän pelasi urallaan myös seitsemän kautta Ruotsin alemmissa sarjoissa. Kurki oli nostamassa Karlskrona HK:ta HockeyAllsvenskanista SHL:ään keväällä 2015. Hän pelasi myös yhden kauden monikansallisessa Alps Hockey Leaguessa. Kurki oli pelityyliltään peruspuolustaja.
Ura > Maajoukkueura

Kurki pelasi alle 20-vuotiaiden MM-kilpailuissa vuonna 2007. Vuoden 2006 viimeistelyleiriryksessä hän oli varajäsenenä, joten Kurki putosi viimeisten joukossa lopullisesta kisajoukkueesta. Hän pelasi myös alle 18-vuotiaiden MM-kilpailuissa vuonna 2005 ja U-18 Junior World Cupissa vuonna 2004. Kurki pelasi myös World U-17 Hockey Challengessa vuonna 2004, jolloin hän oli tehoilla 1+4=5 Suomen tehokkain puolustaja.
Kurki valittiin 17-vuotiaiden maajoukkueen vuoden pelaajaksi vuonna 2004.
Muuta

Kurki on esiintynyt cameoroolissa rap-duo JVG:n (aik. Jare & VilleGalle) musiikkivideoilla "Koutsi hoitaa", "Holidai", "Epoo", "Häissä" ja "Mitä sä siit tiiät".
Muriel Robb

Muriel Robb
Muriel Robb  (13. toukokuuta 1878 Newcastle upon Tyne, Englanti – 12. helmikuuta 1907) oli brittiläinen naistennispelaaja. Hänet muistetaan parhaiten Wimbledonin naisten kaksinpelin mestaruudesta 1902, jolloin hän voitti Charlotte Cooper Sterryn loppuottelussa lukemin 7–5, 6–1.
Marcello Mastroianni

| Marcello Mastroianni |
| --- | --- |
 Marcello Mastroianni vuonna 1990.
Henkilötiedot
Syntynyt: 28. syyskuuta 1924 Fontana Liri, Italia
Kuollut: 19. joulukuuta 1996 (72 vuotta) Pariisi, Ranska
Puoliso:  Flora Carabella (1950–1996)
Näyttelijä
Aktiivisena:  1938–1996
Aiheesta muualla
IMDb 
Elonet
Marcello Vincenzo Domenico Mastroianni (28. syyskuuta 1924 Fontana Liri, Italia – 19. joulukuuta 1996 Pariisi, Ranska) oli italialainen näyttelijä.
Lapsuus ja nuoruus

Mastroianni syntyi Apenniineilla pienessä Fontana Lirin kylässä. Mastroianni kasvoi kuitenkin Torinossa ja Roomassa. Toisessa maailmansodassa hän joutui natsien vangiksi mutta pääsi pakenemaan ja piiloutui Venetsiaan.
Ura

Hän aloitti näyttelijän työnsä 1940-luvun puolivälissä ja rupesi opiskelemaan näyttelemistä. Hänen ensimmäinen kunnon roolinsa oli elokuvassa oli Kurjat (I miserabili, 1948, joka perustuu Victor Hugon teokseen Kurjat).
Pian hänestä tuli kansainvälinen romanttinen tähti, osan elokuvasta Suuri keikka Madonna-kadulla (I Soliti ignoti, 1958) ja etenkin Federico Fellinin elokuvan Ihana elämä (La dolce vita, 1960) takia, jossa hänen vastanäyttelijänä oli Anita Ekberg. Hänen seuraava ikimuistettava roolinsa oli turhautuneen elokuvaohjaajan rooli Fellinin elokuvassa 8½.
Vuoden 1963 Avioero italialaiseen tapaan oli kaupallinen menestys ja toi Mastroiannille useita palkintoja. Muutamassa vuodessa Mastroiannista tuli yksi Euroopan suosituimmista näyttelijöistä, joka työskenteli huippuohjaajien kanssa ja sai suuria palkkioita. Hänen vastanäyttelijöinään nähtiin Brigitte Bardot ja Sophia Loren sekä tosielämän rakastajatar Catherine Deneuve.
Ura > Valikoitu filmografia

Kurjat, 1948
Valkeat yöt, 1957
Suuri keikka Madonna-kadulla, 1958
Ihana elämä, 1960
Yö, 1961
Eilen, tänään, huomenna, 1963
8½, 1963
Kohtaaminen Roomassa, 1977
Naisten kaupunki, 1980
Hyvää yötä, majesteetti, 1982
Storia di Piera, 1983
Mustat silmät, 1987
1, 2, 3, aurinko, 1993
Yksityiselämä

Mastroianni oli naimisissa italialaisen näyttelijän Flora Carabellan (1926-1999) kanssa, joka näytteli monissa elokuvissa mm. Culastrisce nobile veneziano ja La fine del mondo nel nostro solito letto in una notte piena di pioggia, he olivat naimisissa vuodesta 1948 Mastroiannin kuolemaan asti; heillä oli yksi lapsi, Barbara. Lisäksi hänellä oli yksi tytär, Chiara Mastroianni, pitkäaikaisen rakastajattaren, ranskalaisen näyttelijän Catherine Deneuven kanssa. Sisarpuolista tuli läheiset ystävät; molemmat olivat hänen kuolinvuoteensa ääressä, kun hän kuoli haimasyöpään 72-vuotiaana.
Aiheesta muualla

Wikimedia Commonsissa on kuvia tai muita tiedostoja aiheesta .
Marcello Mastroiannin muistokirjoitus Helsingin Sanomissa
Marcello Mastroianni NNDB:ssä
Mikael Källman

Paul Mikael Källman (s. 12. helmikuuta 1964 Karjaa) on entinen suomalainen käsipalloilija.  Hän on lajin kaikkien aikojen menestynein suomalaispelaaja. Källman on valittu Suomen parhaaksi käsipallonpelaajaksi 14 kertaa: vuosina 1985–1996 sekä 2000 ja 2002.
Pelaajaura > Seurataso

Källman aloitti käsipallon pelaamisen 12-vuotiaana Karjaan BK-46:ssä vuonna 1976 ja pelasi seuran edustusjoukkueessa 1980–1987.
Seuraavana vuonna hän siirtyi ammattilaiseksi Saksan Bundesligan SG Wallau-Massenheimiin. Wallau-Massenheimissä hänet valittiin parhaaksi ulkomaalaiseksi pelaajaksi neljä kautta ja yleisö valitsi hänet Bundesligan parhaimmaksi pelaajaksi 1992. Hän voitti Saksan mestaruuden kaksi kertaa, Saksan cupin kaksi kertaa, Saksan supercupin kerran ja EHF-cupin kerran.
Yhdeksän vuoden jälkeen Källman palasi Suomeen ja pelasi Ekenäs IF:ssä yhden kauden. Tämän jälkeen Källman siirtyi taas Saksaan, TUSEM Esseniin missä hän pelasi kaksi vuotta. Uran päätteeksi Källman pelasi BK-46:ssa 1997–2003. Yhteensä Källman teki SM-sarjassa 2560 maalia.
Pelaajaura > Maajoukkue

Suomen maajoukkueessa Mikael Källman pelasi 117 A-maaottelua ja teki niissä yhteensä 768 maalia. Ensimmäisen A-maaottelunsa Källman pelasi 7. helmikuuta 1982 Belgiaa vastaan. Hän teki ottelussa viisi maalia. Sadannen A-maaottelunsa hän pelasi 6. marraskuuta 1994 Riihimäellä Ruotsia vastaan. Viimeisen A-maaottelunsa Källman pelasi 6. huhtikuuta 1997 Sveitsiä vastaan.
Valmentajaura

Mikael Källman valmensi Karjaan BK-46:tta kaudesta 2001–2002 kauteen 2007–2008. Ensimmäiset kaudet hän toimi pelaajana-valmentajana, mutta vuonna 2003 hän lopetti pelaajauransa ja ura jatkui ainoastaan valmentajana. Hän johti BK:n kolmeen Suomen mestaruuteen, joista kaksi ensimmäistä tuli pelaaja-valmentajana.
Källman siirtyi kaudelle 2008–2009 valmentamaan Kauniaisten HC Westiä, joka heti ensimmäisellä valmennuskaudella voitti käsipallon miesten Suomen cupin.
Kesäkuussa 2009 Källman valittiin kaksivuotisella sopimuksella Suomen miesten käsipallomaajoukkueen päävalmentajaksi.
Kaudella 2009-2010 loukkaantumisista läpi kauden kärsinyt West saavutti Källmanin johdolla toistamiseen hopeaa. Suoritus tiesi Källmanille kauden päätteeksi vuoden valmentajan titteliä.
HC West voitti seurahistoriansa ensimmäisen Suomen mestaruuden kaudella 2010-2011. Mestaruus on Källmanille kaikkiaan uran 11. ja valmentajana toinen ja tiesi toisena vuotena peräkkäin vuoden valmentajan titteliä.
Källman solmi keväällä 2015 kolmen vuoden valmennussopimuksen Atlas Vantaan kanssa, mutta se purettiin jo elokuussa 2016.
Perhe ja siviiliura

Källman asuu Tammisaaressa ja työskentelee poliisina. Hänellä on neljä lasta. Hänen poikansa Benjamin Källman on jalkapalloilija.
Myllypuron liikuntapuisto

| Myllypuron liikuntapuisto |
| --- | --- |
 Etualalla kuntoilulaitteita ja taustalla jalkapallohalli Pallomylly.
Rakennuksen tiedot
Sijainti:  Kastelholmantie 3, 00900 Helsinki
Koordinaatit:  60°13′06″N, 25°04′43″E
Laajennettu:  2001, 2009
Omistaja:  Helsingin kaupunki
Kenttä:  Luonnonnurmi
Katsojakapasiteetti
 n. 300 kattamatonta istumapaikkaa 
Lisää rakennusartikkeleitaArkkitehtuurin teemasivulla
Myllypuron liikuntapuisto on liikunta- ja virkistysalue Itä-Helsingin Myllypurossa. Se on yksi Helsingin suurista liikuntapuistoista, joka koostuu yhdestä nurmikentästä, kahdesta hiekkakentästä sekä suuresta ennen kaikkea jalkapalloiluun tarkoitetusta Pallomylly-nimisestä hallista. Talvisin alueelle pystytetään myös kuplahalli ja jääkiekkokaukalo jäädytetään. Pallomyllyssä ja kuplahallissa on ns. kolmannen sukupolven tekonurmi. Liikuntapuiston ykkösnurmi toimi Ykkösessä pelaavan Pallokerho-35:n kotikenttänä vuosina 2005–2007. Lisäksi Helsingin seudun rugbykilpailutoiminta keskittyy liikuntapuistoon ja ykkösnurmella on pelattu miesten rugbymaaotteluitakin.
Kaupunki rakennutti liikuntapuistoon uuden huoltorakennuksen vuonna 2001. Vanhan kuplahallin korvannut uusi Pallomylly valmistui syksyllä 2009, ja se on toinen Helsingin kahdesta täysimittaisesta jalkapalloilijoiden harjoitushallista. Hallissa voi pelata muitakin lajeja, kuten pesäpalloa, baseballia, rugbya, krikettiä ja ultimatea.
Liikuntapuiston läheisyydessä sijaitsevat myös salibandyhalli Arena Center Myllypuro sekä yleisurheiluun keskittyvä Liikuntamylly.
Aiheesta muualla

Uutta Helsinkiä: Myllypuron liikuntapuisto (Arkistoitu – Internet Archive)
Artikkeli Pallomyllystä (Arkistoitu – Internet Archive)
Artikkeli uuden kuplahallin pystytyksestä
Wikimedia Commonsissa on kuvia tai muita tiedostoja aiheesta .
Moduulitekniikka

Moduulitekniikka tarkoittaa valmistustapaa, jossa rakennettava asia osioidaan standardoituun tehdasvalmistukseen soveltuvaksi osakokonaisuudeksi. Laivanrakennuksessa moduulitekniikka otettiin käyttöön aluksi hyttien rakentamisessa, ja sitä käytetään myös konealueiden laitteiden koneikkomoduuleissa, ilmaistointihuoneiden koneikkomoduuleissa ja pakokaasukuilun piippumoduuleissa.
Moduulitekniikan edut

Moduulitekniikalla pyritään maksimoimaan sisätiloissa ja konepajaolosuhteissa tehtävä valmistustyö ja samalla standardisoimaan käytetyt rakenteet ja rakennustavat mahdollisimman pitkälle. Moduulitekniikka nopeuttaa tuotantoa, koska se mahdollistaa paremmat työolosuhteet, tasaisen työn laadun, tuotannon hajauttamisen ja samanaikaisen valmistamisen.
Moe

Wikipe-tan on Wikipedian moe-henkilöitymä.
Moe (萌え) on anime- ja otaku-alakulttuureissa käytetty sana, jolla viitataan söpöihin tyttöihin.
Tamaki Saitōn mukaan termi tulee japanin sanasta ”orastava” (eli kasvuvaiheessa oleva) ja viittaa siihen, että moe-termiä käytetään vain nuoriin, ei-aikuisiin hahmoihin.
Aiheesta muualla

Moe – Artikkeli TV Tropes -sivustolla (englanniksi)
Anime ja manga
| --- | --- |
Lajityyppejä:   Mecha  Taikatyttögenre  Haaremi  Yaoi  Yuri  Hentai 
Kohderyhmiä:   Lasten anime ja manga  Shōnen (pojat)  Seinen (miehet)  Shōjo (tytöt)  Josei (naiset) 
Käsitteitä:   Cosplay  Etchi  Otaku  Dōjinshi  Fanipalvelu  Visual novel  Tsundere  Yandere  Moe
NEWS

Happisaturaatio on yksi NEWS-pisteisiin vaikuttava potilassuurre. Sitä mitataan saturaatiomittarilla ja esimerkiksi sormeen kiinnitettävällä saturaatioanturilla (kuvassa).
NEWS (engl. National Early Warning Score) on Ison-Britannian sisätautilääkäriyhdistyksen vuonna 2012 laatima potilaan peruselintoimintojen pisteytysjärjestelmä. Sen käyttö laajeni vuonna 2017 Ison-Britannian julkiseen terveydenhuoltoon. Pisteytykseen vaikuttavat potilaan
hengitystaajuus
happisaturaatio
verenpaine
syketaajuus
tajunnan taso
lämpötila
lisähapen käyttö
Jokainen osa-alue pisteytetään pisteillä 0–3 ja pistemäärä nousee, mitä enemmän arvo poikkeaa normaalista mittaustuloksesta.
Kansallinen NEWS-pisteytysjärjestelmä julkaistiin Suomessa vuonna 2018. Potilaan tilaa arvioidaan ABCD-protokollan mukaisesti. Mittaustulokset sijoitetaan taulukkoon, josta muodostuu NEWS-pisteet. Pisteiden perusteella päätetään, miten toimitaan jatkossa. Pistemäärä 1–4 edellyttää muiden hoitajien tiedottamista potilaan tilanteesta ja pisteiden laskua uudestaan kahdeksan tunnin kuluttua. Yli seitsemän pistettä edellyttää välittömiä toimenpiteitä. Hoitajan huoli potilaasta on myös tärkeä mittari potilaan fysiologisten arvojen lisäksi. Pisteytys on käytössä sairaaloiden lisäksi perusterveydenhuollossa, kotihoidossa sekä ensihoidossa.
Toimintaohjeissa on sairaalakohtaisia eroja, mutta vuodeosaston hoitaja voi tehdä MET-ryhmälle hälytyksen, jos potilaan vointi muuttuu huonommaksi tai on vaarassa huonontua. Potilaan vointia voidaan luokitella NEWS-pisteytystä käyttäen.
Muriel Pavlow

Muriel Pavlow vuonna 1945.
Muriel Lilian Pavlow (27. kesäkuuta 1921 – 19. tammikuuta 2019) oli brittiläinen näyttelijä. Hän esiintyi muun muassa Lewis Gilbertin elokuvassa Lentäjäsankari (Reach for the Sky, 1956).
Myös teatterissa ja televisiossa työskennellyt Pavlow jatkoi uraansa aina 2000-luvulle saakka. Hän oli naimisissa näyttelijä Derek Farrin kanssa vuodesta 1947 tämän kuolemaan 1986.
Aiheesta muualla

Muriel Pavlow Internet Movie Databasessa. (englanniksi)
Mondo (lehti)

| Mondo |
| --- | --- |
Lehtityyppi:  aikakauslehti
Aihealue:  matkailu
Kustantaja:  A-lehdet Oy
Julkaisija:  A-lehdet Oy
Perustettu:  2002
Päätoimittaja:  Iina Artima-Kyrki
Kotimaa:  Suomi
Kieli:  suomi
Aiheesta muualla
Kotisivu
Mondo on Image Kustannuksen vuonna 2002 perustama matkailulehti. Image Kustannus fuusioitiin vuonna 2013 A-kustannukseen, jolloin lehden kustantajaksi vaihtui A-lehdet. Kymmenen kertaa vuodessa ilmestyvän lehden päätoimittaja on Iina Artima-Kyrki. Aiemmin lehden päätoimittajina ovat toimineet Heikki Valkama, Kati Kelola ja Marja Aarnipuro.
Aiheesta muualla

Mondo-lehden kotisivut